
Na osnovu čl. 256 st. 1 tač. 1 i 2, čl. 257 st. 4, čl. 258 st. 1, čl. 260, čl. 261 st. 1, čl. 630 st. 1 Zakona o privrednim društvima (“Službeni list Crne Gore” broj 90/25,121/25 i 44/26) (u daljem tekstu: Zakon), čl. 36 st. 2 tač. 3 i 5, čl. 37 st. 2, čl. 38 st. 1 i čl. 47 st. 2 tač. 6 Statuta privrednog društva “Republički zavod za urbanizam i projektovanje“ AD Podgorica i Odluke Odbora direktora o sazivanju XXXV vanredne sjednice Skupštine akcionara privrednog društva “Republički zavod za urbanizam i projektovanje“ AD Podgorica, br. 489/2 od 02.07.2026.  godine, dana 02.07.2026. godine, objavljuje se
POZIV
za XXXV vanrednu sjednicu Skupštine akcionara  
privrednog društva “Republički zavod za urbanizam i projektovanje” AD Podgorica

Vanredna sjednica Skupštine akcionara privrednog društva “Republički zavod za urbanizam i projektovanje” AD Podgorica zakazana je za 24.07.2026. godine i održaće se u sjedištu Društva u Podgorici, Bulevar revolucije broj 2, sa početkom u 18:00 časova, sa sljedećim:

DNEVNIM  REDOM

1. [bookmark: _Hlk144312720]Usvajanje zapisnika sa XXXIV redovne  sjednice Skupštine akcionara "Republičkog zavoda za urbanizam i projektovanje" AD Podgorica, održane dana 26.06.2026. godine;
2. Razrješenje članova Odbora direktora “Republičkog zavoda za urbanizam i projektovanje” AD Podgorica;
3. Izbor članova  Odbora direktora “Republičkog zavoda za urbanizam i projektovanje” AD Podgorica.

Materijal za vanrednu sjednicu Skupštine akcionara “Republičkog zavoda za urbanizam i projektovanje” AD Podgorica (u daljem tekstu: Društvo), sa predlogom odluka i obrascem punomoćja i glasačkog listića, biće na raspolaganju akcionarima Društva počev od dana objavljivanja ovog poziva, u sjedištu Društva, Bulevar Revolucije broj 2, svakog radnog dana od 08:00 – 16:00 časova. Na zahtjev akcionara Društva, Društvo će materijal za vanrednu sjednicu Skupštine akcionara, o svom trošku, putem pošte dostaviti akcionaru koji je podnio takav zahtjev.

Jedan ili više akcionara koji posjeduju najmanje 5% akcija Društva, može Odboru direktora Društva, predložiti izmjenu, odnosno dopunu dnevnog reda sjednice Skupštine Društva, i to tako što će predložiti: 1) izmjenu dnevnog reda u dijelu donošenja drugačije odluke po predloženoj tački dnevnog reda, uz obrazloženje i predlog odluke; ili 2) dopunu dnevnog reda novim tačkama, uz obrazloženje ili predlog odluke koju Skupština Društva treba da donese. Predlog za izmjenu dnevnog reda, dostavlja se u pisanom obliku, uz navođenje podataka o podnosiocu i broju akcija koje posjeduju. Predlog za izmjenu dnevnog reda, može se dostaviti najkasnije deset dana prije dana održavanja sjednice Skupštine Društva.

Svaki akcionar koji ima pravo učešća u radu Skupštine Društva, ima pravo da članovima Odbora direktora,  postavi pitanja koja se odnose na tačke dnevnog reda sjednice, kao i druga pitanja u vezi sa Društvom u mjeri u kojoj su odgovori na ta pitanja neophodni za pravilnu procjenu pitanja koja se odnose na tačke dnevnog reda sjednice. Ova pitanja, akcionari mogu postaviti samo tokom trajanja sjednice Skupštine Društva. Članovi Odbora direktora, dužni su da akcionarima daju odgovore na postavljena pitanja tokom trajanja sjednice Skupštine Društva. Izuzetno, ako se odgovor na postavljeno pitanje, ne može dati za vrijeme trajanja sjednice Skupštine Društva, daje se akcionaru koji je pitanje postavio u roku od 14 dana od dana održavanja sjednice. Odgovor na pitanje akcionara, može se uskratiti ako: 1) bi se razumno moglo zaključiti da bi davanjem odgovora mogla biti nanesena šteta Društvu ili sa njim povezanom društvu; 2) bi davanjem odgovora bilo izvršeno krivično djelo; 3) je odgovarajuća informacija dostupna na internet stranici Društva u kontinuitetu najmanje sedam dana prije dana održavanja i za vrijeme održavanja sjednice skupštine Društva; 4) bi davanje odgovora bilo suprotno zakonu.

Pravo učešća u radu sjednice Skupštine Društva, imaju akcionari koji su to svojstvo imali na drugi dan prije dana održavanja sjednice (dan utvrđivanja svojstva akcionara). Spisak akcionara Društva na drugi dan prije dana održavanja sjednice Skupštine, Društvo utvrđuje na osnovu izvoda iz jedinstvene evidencije akcionara CKDD. Akcionar, koji se na dan utvrđivanja svojstva akcionara, nalazi na navedenom spisku akcionara, a koji nakon dana utvrđivanja svojstva akcionara, prenese svoje akcije na treće lice, zadržava pravo učešća u radu sjednice Skupštine po osnovu tih akcija.

Akcionar može svoja prava na sjednici Skupštine Društva da ostvaruje preko punomoćnika. Punomoćnik akcionara ima ista prava u pogledu učešća u radu sjednice Skupštine Društva, uključujući i pravo glasa, kao i akcionar koji ga je ovlastio. Punomoćnik akcionara može biti svako poslovno sposobno fizičko ili pravno lice. Izuzetno, punomoćnik akcionara ne može biti lice koje je: 1) član Odbora direktora; kontrolni akcionar Društva, zavisno društvo kontrolnog akcionara, kao i član odbora direktora, odnosno nadzornog ili upravnog odbora kontrolnog akcionara društva i zavisnog društva kontrolnog akcionara; revizor Društva; povezano sa licima iz navedenih tačaka 1, 2 i 3 u smislu člana 45  Zakona.

Akcionar daje punomoćje u pisanom obliku, uz obavezu ovjere potpisa u skladu sa zakonom kojim se uređuje ovjera potpisa, rukopisa i prepisa. Punomoćje obavezno sadrži: 1) podatke o akcionaru koji daje punomoćje; 2) podatke o punomoćniku; 3) broj, vrstu i klasu akcija za koje se punomoćje daje; 4) naznaku pravnih poslova za koje se punomoćje daje (da glasa na Skupštini ili da obavlja druge pravne radnje); i 5) datum davanja punomoćja. Ako u punomoćju nije naveden period važenja, smatra se da je punomoćje dato na neodređeno vrijeme. Ako je u punomoćju navedeno da se daje za jednu sjednicu skupštine Društva, ono važi i za ponovljenu, odnosno odloženu sjednicu. Punomoćje je neprenosivo.

Obrazac punomoćja, predstavlja prilog ovog Poziva.

Akcionari mogu da glasaju unaprijed pisanim putem bez prisustva sjednici. Društvo je utvrdilo obrazac glasačkog listića, koji  predstavlja prilog ovog Poziva. Ako akcionar prilikom glasanja pisanim putem nije koristio utvrđeni obrazac glasačkog listića, Društvo neće poništiti njegovo glasanje ako se iz pisane izjave tog akcionara jasno može utvrditi njegov identitet i kako je glasao po pojedinim tačkama dnevnog reda. Izbor članova Odbora direktora Društva (tačka 3. Dnevnog reda), obavezno se vrši putem glasačkog listića.

Kvorum za Skupštinu akcionara Društva čine akcionari koji posjeduju više od polovine od ukupnog broja akcija Društva, a koji prisustvuju ili su zastupani preko punomoćnika ili su glasali putem glasačkih listića.

Odluka po predlogu iz tačke 1. i 3. Dnevnog reda, donosi se većinom glasova prisutnih ili zastupanih akcionara.

Za članove Odbora direktora (tačka 3. Dnevnog reda), biće imenovani kandidati koji po tzv. kumulativnom principu dobiju najveći broj glasova prisutnih ili zastupanih akcionara.
Akcionari koji svoje pravo ostvaruju putem glasačkih listića dužni su iste dostaviti Društvu, najkasnije do dana održavanja vanredne sjednice Skupštine do 14:00 časova.
Za sve dodatne informacije obratiti se na telefon br. +382 67 255 574.
Za Odbor direktora,
Željko Tarailo

